Prioritetna oblast 06 – Obrazovanje i vještine
Priprema Strateškog planskog dokumenta Crne Gore za potrebe korišćenja EU fondova
Uvod i važnost
Situaciona analiza predstavlja analitičku osnovu za pripremu Strateškog planskog dokumenta Crne Gore za potrebe korišćenja fondova Evropske unije u okviru budućeg Nacionalnog i regionalnog partnerskog plana. Njena svrha je da, na sistematičan i na dokazima zasnovan način, identifikuje glavne razvojne izazove, potrebe, ciljne grupe, razvojne nejednakosti i investiciona uska grla u okviru predmetne oblasti politike, uzimajući u obzir ekonomske, socijalne, teritorijalne i, gdje je relevantno, ekološke dimenzije razvoja.
Značaj situacione analize dodatno proizlazi iz činjenice da je Strateški planski dokument prepoznat od strane Evropske komisije kao jedan od ključnih elemenata za ispunjenje mjerila za zatvaranje Poglavlja 22 – Regionalna politika i koordinacija strukturnih instrumenata, konkretno mjerila 2. Evropska komisija očekuje dostavljanje sveobuhvatnog, sažetog i kvalitetnog nacrta strateškog planskog dokumenta, koji u kontekstu finansijske perspektive 2021–2027 odgovara logici „Partnership Agreement“, a koji treba da obuhvati stratešku analizu, uključujući izazove, potrebe i ciljne grupe, odabrane prioritete i ciljeve, glavne očekivane rezultate, planirane tematske cjeline i izvore finansiranja, mehanizme za obezbjeđivanje usklađenosti sa relevantnim prioritetima i strategijama Evropske unije, kao i okvir upravljanja u skladu sa Evropskim kodeksom ponašanja o partnerstvu.
U tom smislu, situaciona analiza ne služi samo kao opis postojećeg stanja, već kao polazna tačka za definisanje prioritetnih pravaca djelovanja, očekivanih rezultata i budućih reformskih i investicionih intervencija. U skladu sa metodološkim pristupom za izradu Strateškog planskog dokumenta, razvojni izazovi se posmatraju kao problemi koji zahtijevaju javnopolitički odgovor, a ne kao unaprijed definisane mjere ili rješenja. Zbog toga analiza mora da poveže raspoložive statističke i administrativne podatke, nalaze nacionalnih strateških dokumenata, relevantne međunarodne i EU izvore, kao i uvide ključnih institucija i partnera.
Situaciona analiza istovremeno ima i važnu funkciju u obezbjeđivanju usklađenosti budućeg strateškog dokumenta sa prioritetima Evropske unije, pravnom tekovinom EU i programskim okvirom za period nakon 2027. godine. Kroz pregled međunarodnog i nacionalnog strateškog i pravnog okvira, planiranih reformi i ključnih pokazatelja, analiza omogućava da se predmetna oblast politike sagleda u širem razvojnom i pristupnom kontekstu, uključujući doprinos pametnom, održivom i inkluzivnom rastu, ekonomskoj, socijalnoj i teritorijalnoj koheziji, kao i smanjenju razvojnih dispariteta.
Pored toga, situaciona analiza je važan alat za strukturiranje dijaloga unutar radnih grupa i sa širim krugom partnera. Njome se obezbjeđuje zajednička analitička osnova za SWOT razmatranje, validaciju nalaza i identifikaciju dugog spiska razvojnih izazova, koji će u narednim koracima biti prioritizovani. Na taj način, situaciona analiza doprinosi transparentnom, participativnom i metodološki utemeljenom procesu planiranja, u skladu sa principom partnerstva i višerazinskog upravljanja.

Situaciona analiza
Priritetno područje nivo 1: Obrazovanje i vještine
Oblast obrazovanja i vještina obuhvata sve nivoe obrazovanja, od ranog i predškolskog vaspitanja i obrazovanja (ECEC), preko osnovnog, srednjeg i stručnog, do visokog obrazovanja, kao i obrazovanje odraslih, digitalne i zelene vještine, sport i omladinu. U Crnoj Gori ovu oblast karakteriše paradoks: snažni formalni pokazatelji u pogledu upisa u škole i niska stopa ranog napuštanja školovanja koegzistiraju sa značajnim deficitima u ishodima učenja. Rezultati PISA 2022 [footnoteRef:1]pokazuju da petnaestogodišnjaci ostvaruju rezultate koji su približno 65–80 bodova ispod OECD prosjeka u sva tri domena, što odgovara zaostatku od oko dvije godine učenja. Neusklađenost između ishoda obrazovnog sistema i potreba tržišta rada predstavlja strukturni uzrok nezaposlenosti mladih i emigracije, čineći ovu oblast snažno povezanom sa socijalnom politikom (PA17), u okviru koje se rješavaju pitanja zapošljavanja mladih, smanjenja NEET stope i kroz Garancije za mlade. [1:  OECD (2023). PISA 2022 Results, The state of learning and equity in education; https://www.oecd.org/en/publications/pisa-2022-results-volume-i_53f23881-en.html] 

U okviru Nacrta regulative o praćenju budžetske potrošnje i učinka za Višegodišnji finansijski okvir (MFF) 2028–2034 (Aneks I)[footnoteRef:2], politika oblast 6 „Obrazovanje i vještine“ obuhvata pet podoblasti na nivou 2: Obrazovanje (6.16, 12 tematskih jedinica), Reforme (6.05, 4 tematske jedinice), Vještine (6.17, 6 tematskih jedinica), Sport (6.18, 1 tematska jedinica) i Mladi (6.19, 2 tematske jedinice), što ukupno čini 25 tematskih jedinica. Tematska jedinica 6.16.118 „Obrazovanje za izbjeglice u trećim zemljama“ nije relevantna za Crnu Goru i isključena je iz ove analize. Cjelokupna lista tematskih jedinica prikazana je u okviru poglavlja 4.3. [2:  European Commission. (2025). Proposal for a Regulation establishing a budget expenditure tracking and performance framework (COM(2025) 545 final), Annex I. https://eur-lex.europa.eu/legal-content/EN/TXT/?uri=CELEX%3A52025PC0545] 


Međunarodni i EU strateški i pravni okvir
Okvir Evropskog prostora obrazovanja[footnoteRef:3] (European Education Area – EEA), uspostavljen Rezolucijom Savjeta EU iz 2021. godine, definiše strateški okvir saradnje u oblasti obrazovanja do 2030. godine. Pet strateških prioriteta su: unapređenje kvaliteta, pravičnosti, inkluzije i uspješnosti; ostvarivanje cjeloživotnog učenja i mobilnosti; jačanje kompetencija i motivacije u obrazovnoj profesiji; jačanje evropskog visokog obrazovanja; te podrška zelenoj i digitalnoj tranziciji.EEA postavlja ciljeve na nivou EU do 2030. godine: stopa ranog napuštanja školovanja ispod 9%; udio visokoobrazovanih među osobama uzrasta 25–34 godine iznad 45%; učešće u ranom i predškolskom vaspitanju i obrazovanju (ECEC) iznad 96%; udio učenika sa slabim postignućima u čitanju, matematici i prirodnim naukama (uzrast 15 godina) ispod 15%; te učešće odraslih u učenju od najmanje 60% godišnje, kako je definisano Evropskom agendom vještina i Akcionim planom Evropskog stuba socijalnih prava[footnoteRef:4]. [3:  Council of the European Union. (2021). Council Resolution on a strategic framework for European cooperation in education and training towards the European Education Area and beyond (2021–2030). https://eur-lex.europa.eu/legal-content/EN/TXT/?uri=CELEX:32021G0226(01) ]  [4:  Council of the European Union. (2021). Council Resolution on a strategic framework for European cooperation in education and training towards the European Education Area and beyond (2021–2030). https://eur-lex.europa.eu/legal-content/EN/TXT/?uri=CELEX:32021G0226(01)] 

Preporuka Savjeta o stručnom obrazovanju i osposobljavanju (VET)[footnoteRef:5] i Osnabrück deklaracija (2020)[footnoteRef:6], koju nasljeđuje Herning deklaracija (septembar 2025)[footnoteRef:7], uspostavljaju okvir EU za modernizaciju stručnog obrazovanja, uključujući učenje kroz rad, osiguranje kvaliteta, digitalizaciju, zelene vještine i Centre izvrsnosti u stručnom obrazovanju (CoVE - Centres of Vocational Excellence). Evropska fondacija za obuku (ETF - European Training Foundation) podržava reforme stručnog obrazovanja u zemljama kandidatima, uključujući kroz procese kao što je Torino proces. Zajednički monitoring CEDEFOP-a (Evropskog centra za razvoj stručnog obrazovanja - European Centre for the Development of Vocational Training) i ETF-a prati napredak reformi stručnog obrazovanja u državama članicama EU i zemljama kandidatima, uključujući Crnu Goru[footnoteRef:8]. [5:  Council of the European Union. (2020). Council Recommendation on vocational education and training (VET) for sustainable competitiveness, social fairness and resilience. https://eur-lex.europa.eu/legal-content/EN/TXT/?uri=CELEX:32020H1202(01)]  [6:  European Commission & Council of the European Union. (2020). Osnabrück Declaration on vocational education and training as an enabler of recovery and just transitions to digital and green economies. https://www.cedefop.europa.eu/files/osnabrueck_declaration_eu2020.pdf]  [7:  European Commission. (2025). Herning Declaration on attractive and inclusive vocational education and training (2026–2030). https://employment-social-affairs.ec.europa.eu/policies-and-activities/skills-and-qualifications/skills-jobs/vocational-education-and-training-vet_en]  [8:  CEDEFOP & ETF (2025). Towards EU priorities in VET 2021-2025 progress, https://www.cedefop.europa.eu/en/publications/9205] 

Relevantnost ovih EU okvira za Crnu Goru potvrđena je u ETF izvještaju za 2024. godinu[footnoteRef:9]. ETF navodi da Crna Gora ostvaruje napredak u reformama, uključujući pripremu sveobuhvatne strategije obrazovanja i sprovođenje Strategije razvoja stručnog obrazovanja 2020–2024 i Akcionog plana za 2024, uz sve veći fokus na digitalizaciju, zelene vještine, učenje kroz rad i karijerno vođenje. Istovremeno, ETF identifikuje trajne strukturne izazove: učešće u ranom i predškolskom vaspitanju i obrazovanju ostaje ispod EU ciljeva; ishodi učenja su i dalje slabi; NEET stopa ((udio mladih koji nijesu u zaposlenju, obrazovanju ili obuci) iznosi približno jednu petinu mladih i gotovo je dvostruko veća od EU prosjeka; a upravljanje, finansiranje, uključenost poslodavaca i ponuda obrazovanja odraslih u okviru stručnog obrazovanja zahtijevaju dodatno jačanje. Ovi nalazi ukazuju da Evropski prostor obrazovanja, Evropska agenda vještina i EU okvir za stručno obrazovanje nijesu samo opšti referentni okviri, već su direktno relevantni za reformsku agendu Crne Gore. [9:  ETF (2024). Key Policy Developments in Education, Training and Employment, Montenegro, https://www.etf.europa.eu/en/publications-and-resources/publications/key-policy-developments-education-training-and-employment] 

Evropska agenda vještina[footnoteRef:10] (2020) definiše 12 akcija za unapređenje vještina i prekvalifikaciju. U okviru nje, Pakt za vještine mobiliše relevantne aktere. Akcioni plan za digitalno obrazovanje[footnoteRef:11] (2021–2027) usmjeren je na razvoj digitalnih kompetencija. Preporuka Savjeta o ključnim kompetencijama za cjeloživotno učenje[footnoteRef:12] (2018) definiše osam ključnih kompetencija. Inicijativa „Unija vještina“ dodatno potvrđuje značaj vještina kao horizontalnog prioriteta EU[footnoteRef:13]. [10:  European Commission. (2020). European Skills Agenda for sustainable competitiveness, social fairness and resilience. https://ec.europa.eu/social/main.jsp?catId=1223&langId=en,]  [11:  European Commission. (2020). Digital Education Action Plan 2021–2027. https://education.ec.europa.eu/focus-topics/digital-education/action-plan]  [12:  Council of the European Union. (2020). Council Recommendation on vocational education and training (VET) for sustainable competitiveness, social fairness and resilience. https://eur-lex.europa.eu/legal-content/EN/TXT/?uri=CELEX:32020H1202(01)]  [13:  European Commission. (n.d.). Union of Skills. https://commission.europa.eu/topics/competitiveness/union-skills_en] 

Bolonjski proces uspostavlja okvir Evropskog prostora visokog obrazovanja (EHEA)[footnoteRef:14]. Evropska strategija za univerzitete (2022)[footnoteRef:15] i inicijativa Evropskih univerziteta imaju za cilj jačanje transnacionalne saradnje. [14:  European Higher Education Area. (2018). Qualifications Framework for the European Higher Education Area (QF-EHEA), https://ehea.info/media.ehea.info/file/BFUG_Meeting/49/6/BFUG_BG_SR_61_4c_AppendixIII_947496.pdf]  [15:  European Commission. (2022). A European strategy for universities. https://education.ec.europa.eu/node/1497] 

EU finansijski instrumenti za obrazovanje u zemljama kandidatima uključuju: Erasmus+ (Crna Gora učestvuje od 2014. godine)[footnoteRef:16]; IPA III komponente za obrazovanje i vještine; Kreativnu Evropu (u kojoj Crna Gora u potpunosti učestvuje); i Horizont Evropa (uz pristup kroz status pridružene zemlje). [16:  Erasmus+ - Montenegro participates since 2014. https://www.eu.me/en/poglavlje-26-obrazovanje-i-kultura/] 

Za zemlje kandidate, obrazovanje i kultura ocjenjuju se u okviru Poglavlja 26 (Obrazovanje i kultura), gdje Izvještaj Evropske komisije za Crnu Goru za 2025. godinu navodi „dobar nivo pripremljenosti“[footnoteRef:17]. Ovo poglavlje je otvoreno i privremeno zatvoreno 15. aprila 2013. godine na Međuvladinoj konferenciji u Briselu. [17:  EC Montenegro Report 2025, Chapter 26 - Education and Culture. https://enlargement.ec.europa.eu/montenegro-report-2025_en] 

Crnogorski strateški i pravni okvir
Obrazovni sistem – Struktura i upravljanje
Obrazovni sistem u Crnoj Gori uređen je sljedećim propisima: Opštim zakonom o obrazovanju i vaspitanju (Sl. list RCG br. 64/02, 31/05, 49/07, Sl. list CG br. 4/08, 21/09, 45/10, 73/10, 40/11, 45/11, 36/13, 39/13, 44/13, 47/17, 59/21, 76/21, 146/21, 3/23, 84/24, 89/25, 12/26); Zakonom o predškolskom vaspitanju i obrazovanju (Sl. list CG br. 3/26); Zakonom o osnovnom obrazovanju i vaspitanju (Sl. list RCG br. 64/02, 49/07, Sl. list CG br. 45/10, 40/11, 39/13, 47/17, 59/21, 3/23 i 51/25); Zakonom o gimnaziji (Sl. list RCG br. 64/02, 49/07, Sl. list CG br. 45/10, 73/10, 39/13, 47/17, 145/21, 60/25); Zakonom o stručnom obrazovanju (Sl. list RCG br. 64/02, 49/07, Sl. list CG br. 45/10, 39/13, 47/17, 145/21, 69/25, 3/26); Zakonom o visokom obrazovanju (Sl. list CG br. 122/25); Zakonom o obrazovanju odraslih (Sl. list CG br. 51/25); te Zakonom o vaspitanju i obrazovanju djece sa posebnim obrazovnim potrebama (Sl. list RCG br. 80/04, Sl. list CG br. 45/10, 47/17, 145/21, 122/25). Institucionalne nadležnosti podijeljene su između Ministarstva prosvjete, nauke i inovacija, Zavoda za školstvo (razvoj kurikuluma, obuka nastavnika, osiguranje kvaliteta), Ispitnog centra (eksterne provjere znanja i koordinacija međunarodnih istraživanja), Centra za stručno obrazovanje i Nacionalnog savjeta za obrazovanje.
Javna potrošnja za obrazovanje (bez visokog obrazovanja) iznosila je približno 8,99% državnog budžeta u 2024. godini. Budžet za 2024[footnoteRef:18]. povećan je za oko 20% u dijelu rashoda koji nijesu zarade, uključujući gotovo osmostruko povećanje izdvajanja za stručno usavršavanje nastavnika u odnosu na 2023. godinu[footnoteRef:19]. Novi Granski kolektivni ugovor za oblast obrazovanja usvojen je 23. septembra 2024. godine, nakon socijalnog dijaloga između Vlade i reprezentativnog sindikata, kojim su korigovani koeficijenti zarada[footnoteRef:20]. [18:  European Commission. (2025). Montenegro Report 2025. https://enlargement.ec.europa.eu/montenegro-report-2025_en]  [19:  Ibid]  [20:  Eurydice, Montenegro: Education for the future, July 2025. https://eurydice.eacea.ec.europa.eu/news/montenegro-education-future-adopting-education-reform-strategy-2025-2035] 

Strategija reforme obrazovanja 2025–2035[footnoteRef:21], koju je Vlada Crne Gore usvojila u junu 2025. godine, predstavlja prvi sveobuhvatni strateški okvir na nivou sistema koji obuhvata sve nivoe obrazovanja, od ranog i predškolskog vaspitanja i obrazovanja (ECEC), preko osnovnog i srednjeg obrazovanja, uključujući i obrazovanje nastavnika i njihov profesionalni razvoj. Strategija je razvijena u okviru inicijative „Kvalitetno obrazovanje za svako dijete u Crnoj Gori“, u partnerstvu sa UNICEF-om i Delegacijom EU, i definiše dugoročnu viziju modernog, inkluzivnog i kvalitetnog obrazovnog sistema usklađenog sa standardima EU. [21:  https://www.gov.me/dokumenta/73f999b6-b879-4868-a72d-e670ce78f77f ] 

Strategija utvrđuje strateške ciljeve, prioritetne mjere i mehanizme implementacije usmjerene na unapređenje ishoda učenja, jačanje pravičnosti i inkluzije, unapređenje kvaliteta nastavnog kadra i razvoj ključnih kompetencija za 21. vijek, uključujući digitalne, zelene i transverzalne vještine. Ona odgovara na strukturne izazove identifikovane u nacionalnim i međunarodnim procjenama, uključujući jaz između relativno visokog obuhvata obrazovanjem i slabih ishoda učenja, kao i neusklađenost između obrazovnih ishoda i potreba tržišta rada. Poseban fokus stavljen je na reformu kurikuluma, osiguranje kvaliteta, unapređenje upravljanja sistemom i donošenje politika zasnovanih na dokazima, uključujući jačanje kapaciteta za monitoring i evaluaciju. U skladu sa prioritetima EU, Strategija promoviše razvoj sistema cjeloživotnog učenja, jačanje veza sa stručnim obrazovanjem i osposobljavanjem (VET), kao i unapređenje karijernog vođenja i tranzicije iz obrazovanja u zaposlenje. Strategija je dodatno podržana aktivnijim učešćem Crne Gore u mehanizmima saradnje na nivou EU. U novembru 2024. godine imenovani su predstavnici u svim radnim grupama u okviru strateškog okvira Evropskog prostora obrazovanja (EEA) za period 2021–2025, čime se omogućava sistemsko usklađivanje sa razvojem politika EU, učenje kroz razmjenu iskustava i preuzimanje dobrih praksi. Ovo učešće dodatno podržava sprovođenje nacionalnih reformi u skladu sa EU prioritetima u oblasti kvaliteta, inkluzije, digitalne i zelene tranzicije u obrazovanju[footnoteRef:22]. [22:  EC Montenegro Report 2025, Chapter 26 - Education and Culture. https://enlargement.ec.europa.eu/montenegro-report-2025_en] 

Rano i predškolsko vaspitanje i obrazovanje (ECEC)
Strategija ranog i predškolskog vaspitanja i obrazovanja 2021–2025[footnoteRef:23] definiše tri operativna cilja: (1) povećanje obuhvata; (2) unapređenje kvaliteta; i (3) poboljšanje uslova za rani razvoj djece iz ranjivih grupa. Obuhvat djece predškolskim obrazovanjem značajno je porastao u posljednjih pet godina, pri čemu je stopa obuhvata djece uzrasta 3–6 godina dostigla 79,6% u školskoj 2024/2025. godini, što predstavlja povećanje od 3,4 procentna poena u odnosu na prethodnu godinu i približno 20 procentnih poena u odnosu na period od prije pet godina[footnoteRef:24]. Međutim, ovaj nivo i dalje je za oko 15 procentnih poena ispod prosjeka EU (94,6%) i 16 poena ispod cilja EU za 2030. godinu (96%). Dostupnost ranog i predškolskog vaspitanja i obrazovanja predstavlja i važan faktor učešća žena na tržištu rada (vidjeti PA17 Socijalna politika, gdje se razmatra povezanost dostupnosti brige o djeci i zaposlenosti žena). U narednom periodu biće potrebno razviti novu strategiju u okviru Strategije reforme obrazovanja 2025–2035. [23:  The Strategy for Early and Preschool Education 2021-2025. https://www.gov.me/clanak/strategija-ranog-i-predskolskog-vaspitanja-i-obrazovanja-2021-2025-sa-akcionim-planom]  [24:  Izvještaj Evropske komisije za Crnu Goru (2025);] 

Strategija ranog razvoja 2023 – 2027[footnoteRef:25] stavlja akcenat na to da sva djeca dobiju adekvatnu podršku za rano učenje u sistemu i porodičnom okruženju, kao i na to da dovoljno osnaži roditelje da budu ravnopravni partneri u podršci dječjem razvoju. Takođe, predviđa unapređenje koordinacije u sistemu pružanja savremene rane intervencije zasnovane na dokazima za djecu sa smetnjama u razvoju. [25:  https://www.gov.me/clanak/strategija-ranog-razvoja-djeteta   ] 

Strategija inkluzivnog obrazovanja 2019 – 2025[footnoteRef:26] Ispunjenjem principa jednakih mogućnosti kroz inkluzivno obrazovanje pruža se izbor u skladu s individualnim mogućnostima djeteta s posebnim obrazovnim potrebama, sprovodi edukacija bez diskriminacije. Aktivno se promoviše i implementira socijalni model gdje je akcenat na prilagođavanju društva i otklanjanju prepreka i barijera u okruženju, stavovima, uslugama, a ne na smetnji ili teškoći u razvoju djeteta. Pored toga, omogućava se podrška i kontinuitet na svim nivoima za postizanje obrazovnih ishoda i individualnih karakteristika. Da bi se to ostvarilo, neophodna je bliska saradnja relevantnih javnih subjekata, partnera i civilnog društva koje vode promjeni na nivou zajednice i škole. [26:  ] 

Osnovno i srednje obrazovanje 
Crna Gora ima devetogodišnji sistem obaveznog osnovnog obrazovanja, nakon kojeg slijedi trogodišnje ili četvorogodišnje srednje obrazovanje. Srednje obrazovanje obuhvata opšte gimnazije (akademski smjer) i stručne škole. Program razvoja opšteg srednjeg obrazovanja 2024–2026[footnoteRef:27] usvojen je sa četiri strateška cilja: unapređenje regulatornog okvira; unapređenje kvaliteta nastave i učenja; jačanje profesionalnog razvoja nastavnika; i unapređenje kurikuluma i obrazovne ponude. [27:  Vlada Crne Gore (2025). Program razvoja opšteg srednjeg obrazovanja u Crnoj Gori za period 2024-2026, https://www.gov.me/clanak/program-razvoja-opsteg-srednjeg-obrazovanja-u-crnoj-gori-2024-2026 ] 

Stopa ranog napuštanja školovanja iznosila je 4.9% u 2024. godini[footnoteRef:28], što je znatno ispod prosjeka EU (9.5%) i cilja EU za 2030. godinu (<9%). Međutim, ovaj pokazatelj prikriva osnovni problem kvaliteta. Pandemija COVID-19 dovela je do porasta na 6.7–6.8% u periodu 2021–2023, a stopa je viša kod starijih kohorti, što ukazuje na slabosti sistema „druge šanse“ u obrazovanju[footnoteRef:29]. [28:  Regional Cooperation Council. (2025). Review on Montenegro – Employment and Social Affairs Platform (ESAP). https://www.rcc.int/files/user/docs/afbc8898d59753d416ac0ec079fea002.pdf]  [29:  Ibid.] 

Ključni izazov odnosi se na ishode učenja. Crna Gora učestvuje u PISA istraživanju od 2006. godine, a rezultati PISA 2022 ukazuju na značajan i rastući jaz u postignućima[footnoteRef:30]: [30:  OECD (2023). PISA 2022 Results, The state of learning and equity in education; https://www.oecd.org/en/publications/pisa-2022-results-volume-i_53f23881-en.html] 

· Matematika: 406 bodova (OECD prosjek: 472) – 66 bodova manje
· Čitanje: 405 bodova (OECD prosjek: 476) – 71 bod manje
· Prirodne nauke: 403 boda (OECD prosjek: 485) – 82 boda manje
Samo 40% učenika dostiglo je najmanje nivo 2 znanja iz matematike (OECD prosjek: 69%), što znači da 60% petnaestogodišnjaka u Crnoj Gori ne posjeduje osnovne matematičke kompetencije potrebne za funkcionisanje u savremenom društvu. Samo 1% učenika spada u vrhunske učenike (nivo 5 ili 6), u poređenju sa 9% u OECD-u[footnoteRef:31]. Prosječni rezultati su opali u odnosu na 2018. i 2015. godinu, vraćajući se na nivo približan onom iz 2009. godine i brišući deceniju napretka. Jaz u postignućima odgovara zaostatku od približno dvije godine učenja u odnosu na OECD zemlje. [31:  Ibid.] 

Važno je napomenuti da je Crna Gora učestvovala u istraživanju TALIS 2024 (Međunarodno istraživanje o nastavi i učenju), te učestvuje u PISA 2025, uz potvrđeno učešće u PIRLS 2026, TIMSS 2027 i ICILS 2028, što predstavlja snažnu posvećenost međunarodnom upoređivanju i praćenju kvaliteta obrazovanja[footnoteRef:32]. [32:  Organisation for Economic Co-operation and Development (OECD). (2023). PISA 2022 results (Volume I & II): Country notes – Montenegro. https://www.oecd.org/en/publications/pisa-2022-results-volume-i-and-ii-country-notes_ed6fbcc5-en/montenegro_84d80839-en.html and 
Organisation for Economic Co-operation and Development (OECD). (2023). PISA 2022 results (Volume I & II): Country note – Montenegro [PDF]. https://www.oecd.org/content/dam/oecd/en/publications/reports/2023/11/pisa-2022-results-volume-i-and-ii-country-notes_2fca04b9/montenegro_87c6902b/84d80839-en.pdf] 

Stručno obrazovanje i osposobljavanje (VET)
Crna Gora je imala Strategiju razvoja stručnog obrazovanja za period 2020–2024[footnoteRef:33], sa pripadajućim Akcionim planom, koja je bila zasebna, ali usklađena sa širim obrazovnim okvirom. Prioriteti Strategije bili su: kvalitetno i inkluzivno stručno obrazovanje koje omogućava cjeloživotno učenje; usklađivanje ponude stručnog obrazovanja sa potrebama tržišta rada; osiguranje kvaliteta sa fokusom na učenje kroz rad (WBL); i digitalizacija (digitalne škole)[footnoteRef:34]. U prethodnom periodu, Centar za stručno obrazovanje razvio je, a Nacionalni savjet za obrazovanje usvojio 18 standarda zanimanja, 24 standarda stručnih kvalifikacija, 10 standarda nivoa obrazovanja i 10 novih obrazovnih programa[footnoteRef:35]. [33:  Vlada Crne Gore (2020). Strategija razvoja stručnog obrazovanja u Crnoj Gori 2020–2024. godine sa Akcionim planom. https://www.gov.me/dokumenta/3f8ece83-b549-4c84-8ae9-a8620ff67928]  [34:  European Commission, EACEA, Eurydice. (n.d.). Montenegro: National reforms in vocational education and training and adult learning. https://eurydice.eacea.ec.europa.eu/eurypedia/montenegro/national-reforms-vocational-education-and-training-and-adult-learning ]  [35:  Ibid. ] 

U školskoj 2024/2025. godini u javnim srednjim školama bilo je upisano 26.389 učenika. U četvorogodišnjim programima stručnog obrazovanja najveći broj učenika bio je upisan u oblasti ekonomije i prava (3.610), zdravstva (3.100), turizma i ugostiteljstva (2.176) i saobraćaja (1.231). U proizvodnim oblastima upis je znatno manji: elektrotehnika (958), građevinarstvo (678), poljoprivreda (402) i mašinstvo (306). Stipendije za dualno obrazovanje su sufinansirane od strane Privredne komore (prva godina), Ministarstva (druga godina) i poslodavaca (treća godina)[footnoteRef:36]. [36:  European Commission, EACEA, Eurydice. (n.d.). Montenegro: Organisation of vocational upper secondary education. https://eurydice.eacea.ec.europa.eu/eurypedia/montenegro/organisation-vocational-upper-secondary-education] 

Zakon o stručnom obrazovanju je u fazi izmjena, s ciljem uvođenja Fonda za podršku dualnom obrazovanju i preciznijeg definisanja uloge organizatora praktične nastave[footnoteRef:37]. Procjena ETF-a iz 2018. godine ukazala je na potrebu jačanja upravljanja i finansiranja stručnog obrazovanja, uz preporuke za uvođenje modela finansiranja po učeniku, unapređenje međuresorne koordinacije i jačanje učešća privatnog sektora[footnoteRef:38]. Zajednički monitoring CEDEFOP-a i ETF-a iz 2025. godine prati napredak reformi stručnog obrazovanja u Crnoj Gori u odnosu na prioritete EU, uključujući Herning deklaraciju (2025)[footnoteRef:39]. [37:  European Commission, EACEA, Eurydice. (n.d.). Montenegro: National reforms in vocational education and training and adult learning. https://eurydice.eacea.ec.europa.eu/eurypedia/montenegro/national-reforms-vocational-education-and-training-and-adult-learning]  [38:  ETF, Re-thinking vocational education and training in Montenegro, October 2018. https://www.etf.europa.eu/en/news-and-events/news/re-thinking-vocational-education-and-training-montenegro]  [39:  CEDEFOP & ETF, Towards EU priorities in VET 2021-2025 progress, 2025. https://www.cedefop.europa.eu/en/publications/9205] 

Strategija razvoja stručnog obrazovanja 2020–2024 je istekla, te je potrebno donijeti novu strategiju, bilo kao samostalan dokument ili kao dio okvira Strategije reforme obrazovanja 2025–2035.
Visoko obrazovanje
Sistem visokog obrazovanja u Crnoj Gori usklađen je sa Bolonjskim procesom (trociklična struktura: osnovne, master i doktorske studije; ECTS sistem prenosa bodova). Ključne institucije uključuju Univerzitet Crne Gore (glavni javni univerzitet sa fakultetima u više gradova), privatne ustanove visokog obrazovanja (Univerzitet Donja Gorica, Univerzitet Mediteran, Univerzitet Adriatik), Fakultet za crnogorski jezik i književnost (državna samostalna ustanova visokog obrazovanja), te više privatnnih samostalnih ustanova visokog obrazovanja (Fakultet za državne i evropske studije, Fakultet za poslovni menadžment, Fakultet za internatcionalni menadžment u turizmu i hotelijerstvu, i Visoka medicinska škola ICEPS u Kotoru)[footnoteRef:40].  Strategija razvoja visokog obrazovanja 2024–2027[footnoteRef:41] usvojena je od strane Vlade u julu 2024. godine, sa četiri strateška cilja: (1) unapređenje usklađenosti studijskih programa sa potrebama tržišta rada i priznavanja kvalifikacija; (2) unapređenje infrastrukture; (3) jačanje osiguranja kvaliteta; i (4) podsticanje internacionalizacije. Zakon o visokom obrazovanju, sa nedavnim izmjenama, povećao je iznose studentskih kredita i stipendija za najbolje studente. Etički odbor (treći saziv imenovan u martu 2025. godine) nadzire akademski integritet, uključujući primjenu Etičkog kodeksa i provjeru validnosti kvalifikacija. Master studije na javnim ustanovama su besplatne od septembra 2020. godine[footnoteRef:42].  [40:  European Commission, EACEA, Eurydice. (26.02.2026.) Crna Gora – vrste institucija visokog obrazovanja, https://eurydice.eacea.ec.europa.eu/me/eurypedia/montenegro/crna-gora-vrste-institucija-visokog-obrazovanja ]  [41:  Vlada Crne Gore (2024). Strategija razvoja visokog obrazovanja Crne Gore 2024-2027. https://www.gov.me/clanak/strategija-visokog-obrazovanja ]  [42:  Eurydice, National reforms in higher education. https://eurydice.eacea.ec.europa.eu/eurypedia/montenegro/national-reforms-higher-education  ] 

Crna Gora učestvuje u programu Erasmus+ od 2014. godine[footnoteRef:43], što omogućava mobilnost studenata i osoblja, jačanje kapaciteta i realizaciju Jean Monnet aktivnosti. Jedan crnogorski univerzitet izabran je kao partner u okviru finansirane alijanse Evropske inicijative univerziteta[footnoteRef:44], odnosno transnacionalnih mreža visokoškolskih institucija uspostavljenih u okviru ove inicijative. One predstavljaju jednu od ključnih inicijativa Evropske komisije usmjerenu na izgradnju integrisanijeg Evropskog prostora obrazovanja. Strategija pametne specijalizacije (prvi ciklus završen) pruža okvir za jačanje saradnje između akademskog sektora i privrede[footnoteRef:45]. Crna Gora takođe učestvuje u programu Kreativna Evropa i ima pristup programu Horizont Evropa i istraživačkim pozivima. Cilj je uspostavljanje Agencije za EU programe do trenutka pristupanja EU, radi unapređenja kvaliteta i kapaciteta za upravljanje programima[footnoteRef:46]. [43:  Chapter 26 - Montenegro. https://www.eu.me/en/poglavlje-26-obrazovanje-i-kultura/]  [44:  EC Montenegro Report 2025]  [45:  Government of Montenegro (2019). Smart Specialisation Strategy 2019-2024 (https://www.gov.me/dokumenta/ea1d661e-922a-4d42-af8d-ae55bc53988e );]  [46:  Chapter 26 - Montenegro. https://www.eu.me/en/poglavlje-26-obrazovanje-i-kultura/] 

Obrazovanje odraslih i vještine 
Obrazovanje odraslih uređeno je Zakonom o obrazovanju odraslih i Programom cjeloživotnog karijernog vođenja 2023–2025[footnoteRef:47]. Učešće odraslih u učenju u Crnoj Gori i dalje je značajno ispod prosjeka EU i cilja EU za 2030. godinu od 60% godišnjeg učešća. Infrastruktura za obrazovanje odraslih je nedovoljno razvijena, uključenost poslodavaca je ograničena, a ne postoji sveobuhvatna, samostalna strategija obrazovanja odraslih. Nacionalni okvir kvalifikacija (NOK), uspostavljen Zakonom o nacionalnim stručnim kvalifikacijama (Sl. list CG, br. 80/10, 53/25) i usklađen sa Evropskim kvalifikacionim okvirom (EQF), pruža osnovu za priznavanje prethodnog učenja, ali je njegova primjena za odrasle polaznike još uvijek u ranoj fazi. Nedostatak digitalnih vještina izražen je među odraslom populacijom, a Crna Gora još uvijek nije obuhvaćena EU indeksom digitalne ekonomije i društva (DESI). Strategija za digitalizaciju obrazovanja 2022–2027[footnoteRef:48] se sprovodi, ali infrastruktura, kapaciteti nastavnika i integracija u nastavne programe ostaju neujednačeni. [47:  Vlada Crne Gore (2025). Strategija karijernog vođenja i savjetovanja 2025-2030 /  The Lifelong Career Development Programme (guidance) (2023-2025), https://www.gov.me/dokumenta/c5343fcc-2a27-49ea-9a91-6c117b009076   ]  [48:  Vlada Crne Gore (2022). Strategija za digitalizaciju obrazovnog sistema 2022 - 2027. https://www.gov.me/dokumenta/038614ce-395b-411b-ad40-8d89791a37fe] 

Sport i Mladi
Zakon o sportu (Sl. list CG, br. 44/18, 123/21) uređuje obavljanje sportske djelatnosti, vrste sportova, prava i obaveze sportskih subjekata, zdravstvenu sposobnost sportista, finansiranje sporta, evidencije u sportu i druga pitanja od značaja za oblast sporta. Crna Gora učestvuje u Evropskoj nedjelji sporta[footnoteRef:49], programu Erasmus+ i programu Kreativna Evropa[footnoteRef:50]. [49:  https://sport.ec.europa.eu/european-week-of-sport]  [50:  https://culture.ec.europa.eu/creative-europe] 

Zakon o mladima (Sl. list CG, br. 25/19, 27/19) uređuje način definisanja i sprovođenja omladinske politike, kao i mjere i aktivnosti usmjerene na unapređenje društvenog položaja mladih i stvaranje uslova za ostvarivanje njihovih potreba u svim oblastima od interesa. Strategija za mlade 2023–2027 usmjerena je na unapređenje položaja mladih kroz jačanje njihovog učešća, zapošljivosti, obrazovanja i socijalne uključenosti. Ključni ciljevi i mjere uključuju unapređenje pristupa kvalitetnom obrazovanju i zapošljavanju, promociju aktivnog građanstva, razvoj omladinskih servisa i mobilnosti, kao i jačanje institucionalne koordinacije i sistema podrške za sprovođenje omladinske politike. Okvir omladinske politike uključuje i učešće u procesima EU dijaloga sa mladima[footnoteRef:51]. Neformalno obrazovanje i volontiranje obuhvaćeni su kroz omladinske programe, ali institucionalni okvir omladinske politike i dalje je nedovoljno razvijen u poređenju sa standardima EU[footnoteRef:52]. [51:  https://webalkans.eu/en/news/youth-dialogue-campaign-in-montenegro/]  [52:  EC Montenegro Report 2025, Chapter 26 - youth and sport sections.] 

Planirane i trenutne reforme
Reforma sistema obrazovanja:
· Implementacija Strategije reforme obrazovanja 2025–2035, prve sveobuhvatne strategije koja obuhvata sve nivoe obrazovanja;
· Revizija kurikuluma u pravcu razvoja ključnih kompetencija i vještina za 21. vijek (razvija se u okviru Strategije);
· Dalje povećanje obuhvata ranim i predškolskim vaspitanjem i obrazovanjem (ECEC) ka cilju EU od 96% (sa trenutnih 79.6%);
· Smanjenje PISA jaza u postignućima kroz ciljane mjere za unapređenje kvaliteta nastave, metoda učenja i sistema ocjenjivanja;
· Jačanje obrazovanja nastavnika i njihovog profesionalnog razvoja (uz oslanjanje na osmostruko povećanje budžeta);
· Unapređenje inkluzivnosti i pristupa kvalitetnom obrazovanju za djecu sa invaliditetom i djecu iz romske i egipćanske zajednice (vidjeti PA16 i PA17);
· Ulaganja u infrastrukturu škola i ustanova ranog i predškolskog vaspitanja i obrazovanja;
· Učešće u PISA 2025, PIRLS 2026, TIMSS 2027 i ICILS 2028 radi međunarodnog upoređivanja i praćenja kvaliteta obrazovanja.
Stručno obrazovanje i osposobljavanje (VET) i vještine:
· Izrada nove strategije stručnog obrazovanja; 
· Jačanje učenja kroz rad (WBL) i veće uključenje poslodavaca u stručno obrazovanje;
· Dalji razvoj standarda zanimanja i kvalifikacija usklađenih sa potrebama tržišta rada;
· Usklađivanje sa prioritetima Herning deklaracije (2026–2030);
· Jačanje finansiranja stručnog obrazovanja po učeniku i unapređenje upravljanja (preporuka ETF-a);
· Razvoj digitalnih vještina na svim nivoima obrazovanja (u skladu sa Akcionim planom za digitalno obrazovanje);
· Integracija zelenih vještina u kurikulume stručnog obrazovanja;
· Povećanje učešća odraslih u obrazovanju i učenju i razvoj infrastrukture za usavršavanje i prekvalifikaciju.
Visoko obrazovanje:
· Nastavak učešća u programima Erasmus+ i Horizont Evropa;
· Usvajanje i implementacija Strategije pametne specijalizacije (drugi ciklus);
· Jačanje osiguranja kvaliteta i međunarodne akreditacije;
· Planiranje uspostavljanja Agencije za EU programe do datuma pristupanja EU[footnoteRef:53]. [53:  Chapter 26 - Montenegro. https://www.eu.me/en/poglavlje-26-obrazovanje-i-kultura/] 

Veza sa Programom ekonomskih reformi i Reformskom agendom
Reformska agenda Crne Gore 2024-2027[footnoteRef:54] obuhvata ključne reforme u oblasti obrazovanja i razvoja vještina. Agenda stavlja snažan fokus na izgradnju modernog, inkluzivnog obrazovnog sistema usklađenog sa potrebama tržišta rada, sa ciljem smanjenja neusklađenosti vještina i unapređenja zapošljivosti, posebno mladih. Prioriteti obuhvataju razvoj cjeloživotnog učenja, jačanje stručnog obrazovanja i učenja kroz rad, kako bi se učenici i polaznici opremili praktičnim, digitalnim i zelenim vještinama. Ključne mjere uključuju ulaganja u obrazovnu infrastrukturu, modernizaciju kurikuluma, jačanje digitalnih kompetencija nastavnika i proširenje mogućnosti za obrazovanje odraslih i prekvalifikaciju. Takođe, reforme podstiču bližu saradnju između obrazovnih institucija i poslodavaca, posebno kroz učenje kroz rad i praktičnu nastavu, radi lakše tranzicije iz obrazovanja u zaposlenje. [54:  Reform Agenda of Montenegro 2024-2027. https://reform-monitor.org/wp-content/uploads/2025/05/Reform-agenda-Montenegro_.pdf] 

Procjena Programa ekonomskih reformi (ERP) 2025–2027[footnoteRef:55] naglašava da neusklađenost vještina i slabosti u kvalitetu i relevantnosti obrazovanja—posebno u stručnom obrazovanju—ostaju ključni izazovi za tržište rada u Crnoj Gori. Ukazuje se na potrebu širenja cjeloživotnog učenja, unapređenja praktične nastave i jačanja karijernog vođenja kako bi se povećala zapošljivost i bolje uskladili ishodi obrazovanja sa potrebama tržišta rada. Izvještaj Evropske komisije za Crnu Goru za 2025. godinu[footnoteRef:56] ocjenjuje Poglavlje 26 (Obrazovanje i kultura), konstatujući „dobar nivo pripremljenosti“ uz određeni napredak. Torino proces ETF-a i zajednički monitoring CEDEFOP-a i ETF-a pružaju okvir za praćenje napretka u oblasti stručnog obrazovanja, dok RCC ESAP pregled za 2025. godinu sagledava obrazovanje i vještine iz perspektive politike zapošljavanja (vidjeti PA17 Socijalna politika). [55:  European Commission. (2025). Commission staff working document: Economic reform programme of Montenegro (2025–2027) – Commission assessment (SWD(2025) 106 final). Council of the European Union, document ST-8076-2025-INIT. https://data.consilium.europa.eu/doc/document/ST-8076-2025-INIT/en/pd]  [56:  EC Montenegro Report 2025. https://enlargement.ec.europa.eu/montenegro-report-2025_en] 

Ključni indikatori
	Indikator
	Crna Gora
	EU-27  prosjek
	Cilj/
Mjerilo
	Godina/Izvor

	PISA 2022 - Matematika
	406
	472 (OECD)
	-
	2022, OECD PISA

	PISA 2022 - Čitanje
	405
	476 (OECD)
	-
	2022, OECD PISA

	PISA 2022 - Nauka
	403
	485 (OECD)
	-
	2022, OECD PISA

	Učenici ispod nivoa 2 iz matematike 

	60%
	31% (OECD)
	<15% (EU 2030)
	2022, OECD PISA

	Najuspješniji učenici iz matematike (nivo 5/6) 
	1%
	9% (OECD)
	-
	2022, OECD PISA

	Obuhvat predškolskim vaspitanjem i obrazovanjem (3–6 godina) ECEC  
	90.7%[footnoteRef:57] [57:  26786 upisanih, 3-6 uyrast – 29.540, pa je stepen upisa 90.7% (Monstat) https://monstat.org/cg/page.php?id=1676&pageid=75 ] 

	94.60%
	96% (EU 2030)
	2025/2026, Monstat
2024/25, EC Report

	Stopa ranog napuštanja školovanja (18–24) 
	4.90%
	~9.5%
	<9% (EU 2030)
	2024, MONSTAT

	Nezaposlenost mladih (15-24)
	26.00%
	~14.5%
	-
	2024, ARS (vidi PA17)

	NEET stopa (15-24)
	14.20%
	~11.2%
	-
	2024, ARS (vidi  PA17)

	Povećanje budžeta za obrazovanje (bez zarada) 
	+20% (2024)
	-
	-
	EC Report 2025

	Povećanje budžeta za kontinuirani profesionalni razvoj nastavnika (CPD) 
	~8x (2024 vs 2023)
	-
	-
	EC Report 2025

	Razvijeni standardi zanimanja 
	18
	-
	-
	VET Centre

	Standardi profesionalnih kvalifikacija 
	24
	-
	-
	VET Centre

	Učešće u programu Erasmus+ 
	Od 2014
	-
	Cijeli program
	EU/ME

	Procjena u okviru Poglavlja 26 
	Dobar nivo pripremljenosti
	-
	-
	2025, EC Report

	Strategija reforme obrazovanja 

	2025-2035
 (Jun 2025)
	-
	Sprovođenje
	MoESI/UNICEF

	Strategija stručnog obrazovanja i osposobljavanja (VET)
	2020-2024 (successor needed)
	-
	New strategy
	VET Centre



Tematske cjeline
	Kod tematske cjeline 
	Naziv tematske cjeline

	
	6.16 Obrazovanje

	111
	Predškolsko vaspitanje i obrazovanje (bez infrastrukture) 

	112
	Osnovno obrazovanje (bez infrastrukture) 

	113
	Srednje obrazovanje (bez infrastrukture) 

	114
	Tercijarno obrazovanje (bez infrastrukture) 

	115
	Inicijalno stručno obrazovanje i osposobljavanje (bez infrastrukture) 

	116
	Unapređenje pristupa obrazovanju za osobe sa invaliditetom 

	117
	Unapređenje pristupa obrazovanju za marginalizovane zajednice, poput Roma 

	118
	Obrazovanje za izbjeglice u trećim zemljama 

	119
	Obuka nastavnika (nivo obrazovanja nije preciziran) 

	120
	Mobilnost u učenju (svi nivoi obrazovanja, uključujući neformalno i informalno obrazovanje i mlade) 

	121
	Predškolske ustanove, škole i univerziteti – razvoj i izgradnja novih zgrada sa nultom ili gotovo nultom emisijom 

	122
	Predškolske ustanove, škole i univerziteti – razvoj i izgradnja drugih objekata

	
	6.05 Reforme

	123
	Reforme u oblasti predškolskog vaspitanja i obrazovanja 

	124
	Reforme u oblasti obrazovanja, mladih i sporta 

	125
	Reforme u oblasti vještina i obrazovanja odraslih 

	126
	Politika i regulatorni okvir za obrazovanje i inicijalno stručno obrazovanje i osposobljavanje

	
	6.17 Vještine

	127
	Osnovne vještine (uključujući pismenost, matematiku, nauku i građansko obrazovanje, isključujući digitalne i zelene vještine)

	128
	Napredne digitalne vještine 

	129
	Osnovne digitalne vještine 

	130
	Zelene vještine 

	131
	Finansijska pismenost 

	132
	Usavršavanje i prekvalifikacija za marginalne zajednice, kao što su Romi

	133
	Usavršavanje i prekvalifikacija za osobe s invaliditetom

	134
	Obrazovanje odraslih

	
	6.18 Sport

	135
	Promocija sporta i fizičkih aktivnosti

	
	6.19 Mladi

	136
	Neformalno i informalno obrazovanje i učenje (bez infrastrukture)

	137
	Volonterizam



Napomena: Tematska cjelina 6.16.118 „Obrazovanje za izbjeglice u trećim zemljama“ isključena je iz dalje analize jer nije relevantna za Crnu Goru.
Indikativna lista razvojnih izazova

	Kod razvojnog izazova
	Naziv razvojnog izazova
	Obrazloženje (< 500 karaktera)

	RI 1
	Kritičan deficit ishoda učenja — PISA jaz u postignućima (127)
	Rezultati PISA 2022 (403–406 bodova) zaostaju 65–82 boda za OECD prosjekom, što odgovara približno dvjema godinama školovanja. Čak 60% učenika ne dostiže osnovni nivo iz matematike (OECD – 31%). Rezultati opadaju u odnosu na period 2015/2018, brišući deceniju napretka. Ovaj deficit doprinosi neusklađenosti vještina i nezaposlenosti mladih.

	RI2
	Obuhvat ranim i predškolskim vaspitanjem i obrazovanjem (RPVO/ECEC) ispod EU standarda (111)
	Sa 79,6%, obuhvat djece 3–6 godina je 16 p.p. ispod EU prosjeka i cilja za 2030 (96%). Ograničena dostupnost utiče na učešće žena na tržištu rada i smanjuje mogućnosti rane intervencije, posebno za ranjive grupe. Ograničen pristup, posebno u urbanim sredinama i za ranjive grupe, smanjuje ishode ranog učenja i ograničava učešće žena na tržištu rada.

	RI3
	Neusklađenost VET sistema sa tržištem rada i slabo učešće poslodavaca (115, 126)
	Sistem stručnog obrazovanja i osposobljavanja (VET) nije dovoljno usklađen sa potrebama tržišta rada, uprkos napretku u razvoju kvalifikacionih standarda. Učenje kroz rad je nedovoljno razvijeno, a učešće poslodavaca u izradi i realizaciji nastavnih programa je ograničeno. Potrebne su reforme upravljanja i finansiranja (preporuka ETF-a o modelu finansiranja po učeniku), dok izostanak nove strategije stručnog obrazovanja stvara prazninu u javnim politikama. 

	RI4
	Nedostaci u kvalitetu nastavnog kadra i profesionalnom razvoju (119)
	Nedostatak nastavnog kadra, starenje radne snage i ograničena atraktivnost profesije negativno utiču na kvalitet obrazovanja. Uprkos povećanom finansiranju kontinuiranog stručnog usavršavanja nastavnika (osmostruko povećanje budžeta za ove namjene u 2024. godini), i dalje postoje sistemske slabosti u inicijalnom obrazovanju nastavnika, kontinuiranom usavršavanju i evaluaciji njihovog rada, što direktno utiče na ishode učenja učenika. Kvalitet nastave predstavlja najvažniji školski faktor koji utiče na postignuća učenika. Strategija reforme obrazovanja 2025–2035 prepoznaje obrazovanje nastavnika kao prioritet, ali je njena implementacija još uvijek u početnoj fazi.

	RI5
	Digitalni jaz u populaciji (128, 129)
	Nedostatak digitalnih vještina izražen je na svim nivoima — od osnovne digitalne pismenosti u opštoj populaciji do naprednih digitalnih kompetencija potrebnih za tržište rada. Strategija za digitalizaciju obrazovanja 2022–2025 se sprovodi, ali infrastruktura, kapaciteti nastavnika i integracija u nastavne programe ostaju neujednačeni. Ovo ograničava učešće u digitalnoj ekonomiji i smanjuje inovacioni potencijal. Crna Gora još uvijek nije obuhvaćena DESI indeksom.

	RI6
	Veoma nisko učešće odraslih u obrazovanju  i učenju  (134)
	Učešće odraslih u obrazovanju i učenju ostaje znatno ispod prosjeka EU, što ograničava mogućnosti dodatnog usavršavanja i prekvalifikacije. Infrastruktura za obrazovanje odraslih je nedovoljno razvijena, uključenost poslodavaca je ograničena, priznavanje prethodnog učenja nedovoljno razvijeno, a ne postoji sveobuhvatna strategija usklađena sa EU ciljem od 60% učešća. Ovo dodatno produbljuje demografski izazov starenja radne snage (vidjeti PA17 Socijalna politika).

	RI7
	Jaz u inkluziji dece sa invaliditetom i romske i egipatske zajednice 
(116, 117)
	Uprkos postojećem zakonodavnom okviru i strategijama, pristup kvalitetnom obrazovanju za djecu sa invaliditetom i djecu iz romske i egipćanske zajednice i dalje je ograničen zbog nedovoljne fizičke pristupačnosti, neprilagođenih nastavnih programa, nedostatka obučenog stručnog kadra i prisutnih diskriminatornih praksi. Usluge podrške, inkluzivna infrastruktura i prilagođene nastavne metode nijesu dovoljno razvijene. Stopa ranog napuštanja školovanja viša je kod ovih grupa (vidjeti PA16 Prava, jednakost i pravda; PA17 Socijalna politika).

	RI8
	Relevantnost i kvalitet visokog obrazovanja i odliv mozgova (114) 
	Visoko obrazovanje suočava se sa izazovima u oblasti osiguranja kvaliteta, usklađenosti sa potrebama tržišta rada i međunarodne konkurentnosti. Neusklađenost vještina diplomaca i dalje je prisutna, dok emigracija studenata i visoko kvalifikovanih radnika smanjuje ljudski kapital.

	RI9
	Slabo upravljanje, koordinacija i donošenje politika zasnovanih na dokazima (126, 124)
	Fragmentacija nadležnosti između institucija i ograničeno donošenje odluka zasnovano na podacima smanjuju efikasnost javnih politika. Sistemi monitoringa, evaluacije i odgovornosti na nivou sistema nijesu dovoljno razvijeni.

	RI10

	Neusklađenost obrazovnih ishoda sa tržištem rada (127, 131)
	Neusklađenosti u strukturi obrazovnih programa (npr. visok upis u društvene nauke u odnosu na nizak u STEM i drugim tehničkim oblastima) doprinose strukturnoj nezaposlenosti i nedostatku kadra u ključnim sektorima kao što su građevinarstvo, inženjerstvo i ICT.

	RI11

	Nedovoljno razvijeno karijerno vođenje i tranzicija škola–tržište rada (125, 127)
	Sistemi karijernog vođenja su nedovoljno razvijeni i nijesu sistemski integrisani na svim nivoima obrazovanja. Prelazak iz obrazovanja u zaposlenje je slab, što doprinosi visokoj nezaposlenosti mladih i NEET stopi (udio mladih koji nijesu u zaposlenju, obrazovanju ili obuci).

	RI12
	Nedovoljno razvijena infrastruktura i finansiranje obrazovanja odraslih (134) 
	Ponuda obrazovanja odraslih je ograničenog obima i u velikoj mjeri zavisi od javnih službi zapošljavanja. Uloga privatnog sektora i lokalnog nivoa je slaba, a održivi mehanizmi finansiranja nijesu uspostavljeni.

	RI13
	Nedostaci u obrazovnoj infrastrukturi i regionalne nejednakosti (121, 122)
	Infrastruktura škola i ranog i predškolskog vaspitanja i obrazovanja je neujednačena, sa prenatrpanošću u urbanim područjima i nedovoljnom iskorišćenošću u ruralnim sredinama. Potrebe za ulaganjima ostaju značajne, uključujući izgradnju energetski efikasnih i savremenih obrazovnih objekata.

